
Sabiedrība ar ierobežotu atbildību "LVR Flote"
ATKLĀTA KONKURSA
„Degvielas iegāde degvielas uzpildes stacijās”
ID Nr. LVRFLOTE 2026/25
APSPRIEDES NOTEIKUMI

	1. VISPĀRĪGIE NOTEIKUMI

	Pasūtītājs:
	Sabiedrība ar ierobežotu atbildību "LVR Flote", reģ. Nr. 40103321893, juridiskā adrese: Rīga, Kundziņsalas 3. līnija 36, LV-1005, tīmekļvietne: https://www.lvrflote.lv/lv/.

	Apspriedes pamatojums un mērķis:
	Pasūtītājs rīko apspriedi ar ieinteresētajiem piegādātājiem par plānotā iepirkuma nolikumā iekļaujamo informāciju saskaņā ar Sabiedrisko pakalpojumu sniedzēju iepirkumu likuma 22.panta 2.1 daļu ar mērķi nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem, apzināt ieinteresēto piegādātāju spējas nodrošināt iepirkuma priekšmetam atbilstošu piedāvājumu saskaņā ar pasūtītāja izstrādāto nolikumu un saņemt ieinteresēto piegādātāju priekšlikumus iepirkuma dokumentācijas pilnveidei.

	Apspriedes norises veids:
	Apspriede paredzēta tikai elektroniskā veidā (rakstveidā).
Apspriedes materiāli tiek publicēti Elektronisko iepirkumu sistēmā (turpmāk – EIS). 
Paziņojums par organizēto apspriedi tiek publicēts Iepirkumu uzraudzības biroja tīmekļvietnē Paziņojumu vadības sistēmā. Apspriede tiek organizēta, nodrošinot ieinteresēto piegādātāju iespējas iepazīties ar plānotā iepirkuma pamatnosacījumiem un elektroniski rakstveidā sniegt priekšlikumus iepirkuma dokumentācijas pilnveidei.

	Komentāru/priekšlikumu iesniegšana: 
	Nosūtot uz e-pasta adresi: iepirkumi@lvrflote.lv līdz 2026.gada 30.jūlijā plkst.17:00).

Iesniedzot komentārus/priekšlikumus ieinteresētais piegādātājs norāda:
· Piegādātāja nosaukumu. 
· Plānotā iepirkuma nosaukumu.
· Piegādātāja kontaktpersonu (t.sk. tālruņa numuru un e-pasta adresi).
· Piegādātāja komentāru vai priekšlikumu. Iesniegtajam komentāram/priekšlikumam jābūt sagatavotam izsmeļoši, konstruktīvi un sniedzot pamatojumu noteiktu precizējumu veikšanai.

	2. INFORMĀCIJA PAR IEPIRKUMU

	Iepirkuma priekšmets:
	Degvielas iegāde degvielas uzpildes stacijās

	Iepirkuma nomenklatūras CPV kods:
	09100000-0 Degvielas (Fuels)

	Iepirkuma līguma izpildes vieta:
	Pretendenta vai Pretendenta apakšuzņēmēja degvielas uzpildes stacijā, atbilstoši Nolikuma, t.sk.Tehniskās specifikācijas prasībām

	3. APSPRIEDES NORISE

	Priekšlikumu izskatīšanas kārtība:
	Pasūtītājs izskata ieinteresēto piegādātāju sniegtos komentārus/priekšlikumus un izvērtē to pamatotību un nepieciešamību iekļaušanai iepirkuma dokumentācijā, par ko tiks sagatavots apspriedes ziņojums.
Pasūtītājs ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā. Atbildes atsevišķi katram no piegādātājiem sniegt nav paredzēts.

	Apspriedes dokumentēšana un publicēšana:
	Ieinteresētie piegādātāji apspriedes ietvaros, iesniedzot Pasūtītājam informāciju, kas ir komercnoslēpums, ierobežotas pieejamības informācija vai jebkura cita veida konfidenciāla informācija, ietver attiecīgās norādes. Apspriedes norise tiks dokumentēta, sagatavojot apspriedes ziņojumu, kuru nav paredzēts publicēt.

	Cita informācija: 
	
	Pasūtītāja sniegtā informācija apspriedes ietvaros ir uzskatāma par plānotu un provizorisku un tā var būtiski mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) Pasūtītājam un piegādātājiem.

	Apspriedei publicējamā informācija:

	Atklāta konkursa “Degvielas iegāde degvielas uzpildes stacijās” Nolikuma projekts.




Jau iepriekš pateicamies ieinteresētajiem piegādātājiem par sniegtajiem komentāriem un priekšlikumiem!

